OzLabs/hebrew-wiki-articles huggingface dataset:
אסף פורת

אסף פורת (נולד בשנת 1946) הוא שחיין עבר ישראלי, אלוף ישראל במשחה ל-200 מטר פרפר (1964) ושיאן ישראל במשחי הפרפר (50 מטר, 100 מטר ו-200 מטר פרפר).

== ביוגרפיה ==
פורת גדל בקיבוץ נוה איתן והתאמן בקבוצת השחייה של קיבוצו ובקבוצת הפועל בקעת בית שאן.

===1961===
באליפות ישראל בשחייה לנוער שנערכה בקיבוץ אושה ב-30 בספטמבר 1961 זכה פורת במדליית זהב במשחה ל-100 מטר פרפר בשיא ישראלי חדש של 1:06.4 דקות, שיפור לשיא של יצחק לוריא (1:07.5 דקות).

===1962===
====שיאן ישראל====
בתחרות שנערכה באושה ביוני 1962 קבע פורת במשחה ל-100 מטר פרפר שיא ישראלי חדש של 1:06.1 דקות, שיפור לשיא הקודם
1:06.3 דקות. חודש לאחר מכן, בתחרות שנערכה שוב בקיבוץ אושה ביולי אותה שנה הוא קבע במשחה ל-100 מטר פרפר שיא ישראלי חדש של 1:05.3 דקות ובמשחה ל-200 מטר פרפר שיא ישראלי חדש נוסף של 2:28.0 דקות, שיפור לשיא של גרשון שפע (2:33.2 דקות).

פורת נבחר יחד עם עוד שני שחיינים, גרשון שפע וגלי להב, לייצג את ישראל במשחקי אסיה שנערכו בג'קרטה אינדונזיה בסוף אוגוסט אותה שנה, אך בשל לחץ ערבי כבד נמנעה השתתפותם של ספורטאים מישראל במשחקים.

באליפות ישראל ישראל בשחייה שנערכה באוקטובר אותה שנה הוא זכה במדליית כסף במשחה ל-200 מטר פרפר בתוצאה של 2:29.2 דקות, אחרי אברהם מלמד מהפועל גוש זבולון (2:27.5 דקות) ולפני גרשון שפע (2:35.2 דקות).

===1963===
באליפות ישראל בשחייה שנערכה בשנת 1963 זכה פורת במדליית כסף במשחה ל-200 מטר פרפר בתוצאה של 2:31.9 דקות, אחרי גרשון שפע (2:29.8 דקות) ולפני אברהם מלמד מהפועל גוש זבולון (2:33.7 דקות).

===1964===
====אלוף ישראל====
באליפות ישראל שנערכה בקריית טבעון בסוף ספטמבר 1964 זכה פורת במדליית זהב במשחה ל-200 מטר פרפר בתוצאה של 2:37.4 דקות, לפני אריה לוריא	מהפועל גבעת ברנר (2:49.5 דקות) ורפאל לדנר מהפועל תל אביב (2:50.0 דקות).

== קישורים חיצוניים ==
* 

== הערות שוליים ==

קטגוריה:שחייני פרפר ישראלים
קטגוריה:אלופי ישראל בשחייה
קטגוריה:נווה איתן: אישים
קטגוריה:ישראלים שנולדו ב-1946
היגיאיה (אסטרואיד)

היגיאיה (שם מלא: 10 היגיאיה; באנגלית: &lrm;10 Hygiea) הוא האסטרואיד הרביעי בגודלו שבחגורת האסטרואידים העיקרית. הוא התגלה על ידי אניבאלה דה גאספריס (Annibale de Gasparis) ב-12 באפריל 1849. 

==גילוי ומקור השם==
האסטרואיד התגלה על ידי החוקר אניבאלה דה גאספריס ב-12 באפריל 1849. היה זה האסטרואיד הראשון מבין תשעת האסטרואידים שהוא גילה. מנהל מצפה הכוכבים בנאפולי, ארנסטו קפוצ'י קרא לאסטרואיד Igea Borbonica (היגיאיה בורבוניקה, על שם בית בורבון, ששלטו בממלכת שתי הסיציליות בו נאפולי נמצאת). אולם כבר ב-1852, האסטרונום ג'ון ראסל הינד אמר שהשם הנפוץ הוא "היגיאיה" ושלא משתמשים בשם המקורי המלא.

האסטרואיד קרוי על שמה של היגיאיה, אלת הבריאות במיתולוגיה היוונית והמיתולוגיה הרומאית. המספר "10" מציין כי זהו האסטרואיד ה-10 אשר התגלה במערכת השמש.

השוואת גודל: עשרת האסטרואידים הראשונים מושווים אל [[הירח של כדור הארץ (בקנה מידה). היגאה הוא הראשון מימין]]

==מאפיינים==
היגיאיה הוא האסטרואיד הרביעי בגודלו במערכת השמש. צורתו כספרואיד אובלי וממדיו הם 530×407×370 ק"מ. קוטרו הממוצע 407 ק"מ, ומסתו מוערכת להיות כ-2.9% מכלל מסת חגורת האסטרואידים, בסביבות ה ק"ג.

האסטרואיד הוא הגדול מהאסטרואידסים מסוג C-type אשר עשויים ברובם מפחמימנים סלעיים. כמו קרס, היגיאיה בעל צפיפות נמוכה, ודומה בכך לירחים של שבתאי.

==תצפיות==
היגיאיה הוא בעל אלבדו נמוך וקשה לראותו בתצפיות מכדור הארץ, ולכן, למרות גודלו, הוא האסטרואיד ה-10 שהתגלה. באפהליון, הנקודה הרחוקה ביותר מהשמש במסלולו, בהירות נראיתו היא 10.2 ונדרש טלסקופ בעל קוטר עדשה של 100 מ"מ, אולם בפריהליון, הנקודה הכי קרובה לשמש במסלולו, יש לו בהירות של 9.1 וניתן לראותו במשקפה בעלת קוטר של 50 מ"מ.

היגיאיה נצפה כשהוא מסתיר כוכב כמה פעמים וממנו למדו מעט אודות צורתו. תצפית של טלסקופ החלל האבל קבעה כי הוא אסטרואיד ואין לו ירחים משלו הגדולים מקוטר 16 ק"מ.

טיוטת הצעת הIAU להוסיף עשרה כוכבי לכת חדשים למערכת השמש ב-2006

ב-2006, במסגרת הדיונים של האיגוד האסטרונומי הבינלאומי. היגיאיה היה אחד מעשרת הגופים שנשקלו להחשב בכוכב לכת, אולם החלטה זו נפסלה, ואסטרואיד סווג כאחד מהגופים קטנים במערכת השמש. 

תצפיות שבוצעו על ידי הטלסקופ הגדול מאוד, במערך מצלמות SPHERE בשנים 2017-2018, ואשר תוצאותיהן הוכרזו בסוף 2019, מראות שלהיגיאיה יש צורה כדורית, המעידה על שיווי משקל הידרוסטטי, ולכן מועמד להיות כוכב לכת ננסי.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חגורת האסטרואידים
דוב ים איוני

דוב ים איוני המכונה גם דוב ים הכף (שם מדעי: Arctocephalus pusillus) הוא מין של דוב ים החי בחופי דרום ודרום-מערב יבשת אפריקה וגם בקצה אוסטרליה ובימים סביבם. 

זהו המין הגדול בסוג דוב ים. ראשו רחב והחוטם מחודד מעט ובעל שפם ארוך. רגליו האחוריות ארוכות יחסית מה שעוזר לו לעלות ולנוע על החוף.

ישנם 2 תת-מינים: תת-המין האפריקני והגדול יותר A. p. pusillus ותת-המין האוסטרלי A. p. doriferus.

אורכם של דובי הים 2.3-2 מטר ומשקלם 300-190 ק"ג. אורך הנקבות 1.8-1.2 מ' ומשקלן 120-36 ק"ג.

הם חיים בימים הדרומיים של אפריקה ואוסטרליה מכף קרוז לכף התקווה הטובה ועד לסלעים שחורים ליד פורט אליזבת. תת-המין האוסטרלי חי באיים באזור מצר בס ליד ויקטוריה ובאיים בטסמניה. המושבות הן בדרך כלל באיים, מדפי סלע וחופים סלעיים אך לפעמים גם באתרים חוליים. הם נוטים לא להתרחק יותר מדי מהחוף. הם אוכלים בעיקר דגים ופחות דיונונים וסרטנים אך גם עופות ים כמו פינגווינים. לעיתים הם טורפים אפילו כרישים קטנים.

טורפיהם של דובי הים הם העמלץ הלבן, האורקה וכרישים שונים, ובעונת הרבייה הגורים נטרפים גם על ידי תנים שחורים וצבועים חומים. להקות גדולות מושכת אליהם טורפים רבים.

<gallery widths=200 heights=150>
קובץ:Arctocephalus pusillus -Cape Cross Reserve, Namibia-8.jpg
קובץ:Arctocephalus pusillus pusillus 19990802 012.jpg
קובץ:Seal at the Cape Town Scuba Diving.jpg
קובץ:Seal at Klein Tafelberg reef PC083462.JPG
קובץ:Arctocephalus pusillus 5 - Cape fur seal.JPG|להקה בנמיביה
קובץ:NA-walvis-4.jpg|עוד להקה
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:אוטריים
קטגוריה:דרום אפריקה: יונקים
קטגוריה:נמיביה: יונקים
קטגוריה:בעלי חיים ימיים בדרום אוסטרליה
קטגוריה:בעלי חיים ימיים באפריקה הדרומית
קטגוריה:בעלי חיים שתוארו ב-1775
בול מחורר

תמונה של בול בריטי מחורר מחזיתו ומאחוריו
אמריקאיים מחוררים]]
בול מחורר (באנגלית: perfin או SPIFS) הוא בול דואר רגיל, שחיררו אותו בצורה מיוחדת, שלא פוגעת בשימוש בו, אך מכבידה על גנבתו.

חירור הבולים החל ב-1868, באנגליה ובהמשך התפשט הנוהג למדינות אירופאיות נוספות וליתר העולם. חירור הבולים נועד לסמן אותם בראשי תיבות או סמלים של הבעלים וכך להכביד על גנבתם ושימוש לא מורשה או כדי לקדם רעיונות ונושאים מסוימים.

== קישורים חיצוניים ==

* [http://www.israelphilately.org.il/he/info/lexicon לקסיקון בולאי] באתר התאחדות בולאי ישראל
* [http://www.rpsc.org/Library/perfins/perfin_officials.htm בולי דואר קנדיים עם חירורים רשמיים] 
* [http://www.perfin.it/Home.htm האתר הרשמי לבולים מחוררים איטלקיים] 
* [http://www.cubafil.org/MemberPages/RRoy/Perfins.html בולי דואר מחוררים של קובה] ו

== הערות שוליים ==

קטגוריה:בולי דואר
קטגוריה:בולאות
דן חן

דן חן (נולד ב-26 באוקטובר 1971) הוא שותף מייסד של חברת mabaya. כיהן כמנכ"ל חברת תפוז בין השנים 2008–2013, ובמסגרתה הקים את אתר המצלמות החיות BlogTV אשר שודרו בחלקו תכנים מיניים.

== ביוגרפיה ==
חן נולד בהרצליה לאב עורך דין שעלה מפולין ולאם עובדת סוציאלית. בצבא שירת כקצין שלישות. לאחר שחרורו החל בלימודי תואר ראשון בכלכלה ומשפטים באוניברסיטת תל אביב שבמהלכם עבד כמתמחה במשרד עורכי הדין "שניצר גוטליב". בשנת 1997 סיים את לימודיו. בשנת 2001 החל בלימודי תואר שני במנהל עסקים בתוכנית Kellogg-Recanati של אוניברסיטה תל אביב, אותם סיים בשנת 2003.

בשנת 1998 הקים וערך את פורטל האינטרנט "השער המשפטי" של חברת "סקירה משפטית", ובמקביל ניהל את פורום משפט ואינטרנט בפורטל IOL.

בינואר 2000 התמנה למנהל פיתוח העסקי בחברת ישראל און ליין מפעילת אתר IOL, אך פוטר לאחר המיזוג עם אתר וואלה.

בשנת 2001 עבד כסמנכל שיווק בחברת "Tipcom" שפעלה בתחום הפרסום בסלולר ובמקביל ניהל את פורום שיווק ויח"צ שבתפוז.

בספטמבר 2002 החל לנהל את חטיבת הסלולר (Tapuz Mobile) של חברת "תפוז אנשים". באוקטובר 2007 כיהן כשופט בתחרות התוכן הסלולרי שהתקיימה בפסטיבל MIPCOM שבקאן.

במרץ 2008 קודם למנכ"ל חברת תפוז ובמקביל גם החל לנהל את אתר תפוז.

בינואר 2010 הוביל את רכישת חברת נטקראפט באמצעות חברת תפוז וכיהן כיושב הראש שלה. בנובמבר 2010 נבחר על ידי עיתון גלובס לאחד מארבעים הצעירים המבטיחים של עולם העסקים הישראלי. כמנכ"ל חברת תפוז בשנת 2010, שכרו השנתי הסתכם בכמיליון שקלים.

בינואר 2011 פתח בקמפיין תקשורתי בעיתונים הכלכליים, בפייסבוק ובאתרי אינטרנט תחת הכותרת "Tim Tum", שיצא נגד סקרי TIM משום שקבוצת אתרי תפוז לא נמדדה בו. בשנת 2013 החל לכתוב את הבלוג "the short head", ומאז, גם מעביר הרצאות בנושא זה.

בספטמבר 2013 התפטר מניהול חברת תפוז בעקבות מכירת פעילות האינטרנט שלה לחברת קו מנחה, והמשיך לנהל את אתר תפוז בקו מנחה.

ביוני 2014 מונה למנכ"ל חטיבת אתרי האינטרנט של קבוצת קו מנחה.

במרץ 2015 עם פרסום הדו"חות הכספיים של קבוצת קו מנחה לשנת 2014, פרש דן חן מניהול אתר תפוז ושאר אתרי האינטרנט של הקבוצה. בספטמבר 2015 ייסד את הסטרטאפ סקנד שיפט..

===BlogTV===
בינואר 2004 ייסד, במסגרת "תפוז אנשים", את BlogTV, שירות סטרימינג שאיפשר לכל גולש לשדר בשידור חי על גבי האינטרנט תוכנית וידאו או פורנו בתמורה לאפשרות לזכות בנופש בחו"ל בשיתוף ערוץ אגו. ביולי 2006 חתמה תפוז על הסכם עם עם חברת הענק הקנדית Alliance Atlantis, להקמת גרסה של האתר בקנדה, אך פעילות זו נסגרה לאחר כשנה.

בדצמבר 2008 פירק את חברת BlogTV ומיזג את פעילותה בתחום שידורי הווידאו באינטרנט לחברת תפוז. לאחר השלמת תהליך המיזוג והייעול, מינה את אורן לוי למנכ"ל תחום ה-BlogTV כמחליפו של גיא אליאב. ביוני 2011, כמנכ"ל החברה הציבורית תפוז, מכר את פעילות בלוג-טי.וי למנכ"ל השכיר שלה אורן לוי, וזאת תמורת דולר אחד.

לאחר המכירה פעילות הפורנו של ה-"BlogTV" נשארה בתפוז ומותגה מחדש תחת השם "Late Night TV". BlogTV נמכרה שוב, במרץ 2013, לסטארט-אפ האמריקאי YouNow.

==חיים אישיים==
חן נשוי, ואב לארבעה. מתגורר עם משפחתו בקדימה.

==קישורים חיצוניים==
* 

==הערות שוליים==

קטגוריה:מנכ"לים ישראלים
קטגוריה:דירקטורים ישראלים
קטגוריה:פעילי אינטרנט ישראלים
קטגוריה:בוגרי אוניברסיטת תל אביב: משפטים
קטגוריה:קדימה-צורן: אישים
קטגוריה:ישראלים שנולדו ב-1971
Let Her Go

Let Her Go (בתרגום חופשי: תן לה ללכת) הוא סינגל מאת הזמר הבריטי פסנג'ר. זהו סינגל מתוך האלבום הרביעי של הזמר, "All the Little Lights".

השיר יצא ביולי 2012 אך הצלחתו הגדולה החלה בשנת 2013 והוא נכנס לעשרים השירים הגדולים של שנת 2014 בארצות הברית. בישראל השיר הגיע למקום הראשון במצעד השבועי של גלגלצ וזכה לתואר שיר השנה במצעד השנתי לשנת 2013. הוא מכר מעל מיליון עותקים דיגיטליים בממלכה המאוחדת, ומעל ארבעה מיליון עותקים בארצות הברית.

מילות השיר הן פואטיות ומלנכוליות ומתארות את החרטות המלוות סיום מערכת יחסים רומנטית. הפזמון כולל מצבים וסיטואציות בחיים שבהם האדם אינו מעריך את מה שיש לו עד שזה נעלם, ומקשר זאת לאהבה. בתי השיר עוסקים בסצנות שבהן אדם שבור-לב מתמודד עם הפרידה. זהו השיר המצליח ביותר של הזמר באופן מובהק משיריו האחרים באלבום.

מונה הצפיות של הווידאו קליפ נכון לאמצע 2024, עומד על למעלה מ-3.5 מיליארד צפיות.

דוגמה למילות השיר בתרגום חופשי (הפזמון החוזר):

== מיקומי שיא ==

== קישורים חיצוניים ==

== הערות שוליים ==

קטגוריה:שירים באנגלית
קטגוריה:שירים על בגידה: מעילה באמון
קטגוריה:שירי פולק רוק
קטגוריה:בלדות פולק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי פלטינה מרובעת בממלכה המאוחדת
קטגוריה:שירי יהלום בקנדה
קטגוריה:שירי פסנג'ר
קשר עין

יצירת קשר עין היא צורה של תקשורת בלתי מילולית
קשר עין הוא צורה של תקשורת בלתי-מילולית שבה שני אנשים מביטים אחד בעיני השני באותו הזמן.

קשר העין יכול לשדר רגשות באופן דומה לזה של הבעת פנים.

==הקשרים רומנטיים==
יצירת קשר עין בהקשר רומנטי. ציור משנת 1903

פְלִירְט הוא סוג של חיזור עדִין המסמן עניין רומנטי או מיני באדם אחר. פלירט נעשה באמצעים מילוליים ובאמצעות שפת גוף. שפת הגוף יכולה לכלול תנועות בשיער, קשר עין, נגיעות קצרות והתקרבות פיזית.

==היבטים תרבותיים==
ישראלים, שתרבותם מושפעת מהתרבות האירופאית, מחשיבים קשר עין ישיר ויציב כסימן לכך שהאדם המקשיב להם מרוכז בדבריהם. לעומתם, בתרבויות רבות אין זה נהוג להסתכל בעיניים. למשל, אצל יוצאי אתיופיה ואצל הערבים קשר עין ממושך נחשב חסר נימוס.

במהלך הרמת כוסית יש היוצרים קשר עין עם כל אדם אשר משיקים את הכוס אל כוסו. בתרבויות מסוימות אי יצירת קשר עין בעת השקת הכוסית עלולה להיחשב כגסות רוח, כחוסר אמון או כמזמנת מזל רע.

==היבטים צבאיים==
מוצב הוא מערך מוגן המורכב ממספר עמדות המשמשות ברובן לתצפית ולחימה. עמדות אלו סמוכות זו לזו כדי שיהיה קשר עין וקול ביניהן, וזאת על מנת להקשות ניסיון חדירה למוצב.

==אוטיזם==

אחת הדרכים שבהן עשויות תסמונות הקשת האוטיסטית לבוא לידי ביטוי, הוא בקשיים ביצירה ושמירה על קשר עין. ילדים עם אוטיזם קלאסי מעדיפים חפצים על-פני פנים, והם מתקשים ללמוד להשתלב ביחסי הגומלין של מגע אנושי יום-יומי. כבר בחודשים הראשונים לחייהם, רבים מהם לא מגיבים לסביבתם ונמנעים מקשר עין.

אוטיסטים בתפקוד גבוה עשויים להיראות לעיתים מנותקים או חולמניים, בעיקר במצבים של עומס יתר תחושתי, כגון במסיבות או במקומות צפופים. לעיתים, הם יוצרים קשר עין חלקי בלבד עם המשוחחים עימם; הדבר עשוי להוביל לתפיסתם בעיני האחר כ"ביישנים".

==קישורים חיצוניים==

* 

קטגוריה:תקשורת
קטגוריה:פסיכולוגיה חברתית
קטגוריה:התנהגות
קטגוריה:מחוות גופניות
קטגוריה:עין
מגלן מצויץ דרומי

מגלן מצויץ דרומי (שם מדעי: Geronticus calvus) הוא מין של מגלן מהסוג מגלן מצויץ, שמצוי בערבות עשב או באזורים חצי-מדבריים בהרים בדרום אפריקה. תחום תפוצתו מתפרש על פני צפון-מזרח דרום אפריקה, מזרח אסוואטיני ולסוטו.

== מאפיינים ==
גופו וצווארו של המגלן ירוקים בוהקים ופניו לבנים. מקורו, רגליו וכיפתו אדומים. פניו וכיפתו אינם מכוסים בנוצות. עיניו אדומות-כתומות. המגלן ניזון מחרקים, זוחלים קטנים, מכרסמים ועופות קטנים. המגלן המצויץ הדרומי הוא עוף קבוצתי, והוא מחפש אוכל וישן בלהקות. המגלן שקט בדרך כלל, אך די רועש בעונת הקינון, ומשמיע בה צליל שדומה לזה של תרנגולת.

בתי הגידול המועדפים על המגלן הם ערבות עשב, בדרך כלל ברום של 1,200 עד 1,850 מטרים מעל גובה פני הים. בשונה מרוב מיני המגלנים האחרים, המגלן המצויץ מקנן על צוקים (לא על עצים), ומעדיף סביבות יבשות יותר מאלה של קרוביו.

עונת הרבייה מתרחשת בין אוגוסט לאוקטובר. המגלנים מקננים בדרך כלל בקבוצות של כ-40 פרטים. הקן מוקם על ידי הזכר מענפים וצמחייה, בדרך כלל בין סלעים או על צוקים שקרובים לנקיקים או למפלי מים. הזכר מגן על הקן, ותוקף בעזרת מקורו את כל מי שמנסה להתקרב אליו. הנקבה מטילה 2-3 ביצים, ודוגרת עליהן במשך כ-21 ימים. הזכר והנקבה מאכילים את הגוזלים. לאחר כ-55 ימים הפרחונים עוזבים את הקן, אך זקוקים לסיוע מההורים כחודשיים נוספים לאחר מכן.

אוכלוסייתו של המגלן המצויץ הדרומי קטנה ומצטמצמת בגלל איבוד שטחי מחיה. לכן מגלן זה הוכרז כ"פגיע" ברשימה האדומה של IUCN והוזכר בנספח 2 של אמנת וושינגטון.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:כפניים
קטגוריה:דרום אפריקה: עופות
קטגוריה:לסוטו: עופות
קטגוריה:עופות בערבות אפריקה שמדרום לסהרה
קוד ייעודי

קוד ייעודי (באנגלית: Shellcode) הוא חלק בקוד של אקספלויט המנצל פרצת אבטחה המהווה את ה"מטען המועיל" שיפעל על המחשב הנתקף. הקוד הייעודי בדרך כלל מתחיל בפקודת מעטפת שמאפשרת לשלוט במחשב המותקף. קוד ייעודי בדרך כלל כתוב בשפת מכונה.

הוא נקרא כך כי הוא נכתב לרוב ב"שפת מכונה", ולכן בדרך כלל, מתאים רק לצירוף אחד מסוים של מעבד, מערכת הפעלה ו"חבילת עדכון" (באנגלית: Service Pack), ולכן הוא ייעודי.
לצירוף כזה של מעבד, מערכת הפעלה וחבילת עדכון - נהוג לקרוא "פלטפורמה" בהקשר זה. לעיתים, ניתן לכתוב "קוד ייעודי" שמתאים ליותר מפלטפורמה אחת.

כתיבת קוד ייעודי, ניתוח מה הוא עושה, ההתאמה לפלטפורמות שונות, "חתימת קוד ייעודי מוכר", היכולת לפתח וריאציות שלו כדי להתחמק מתוכנות "אנטי וירוס" וכדומה - הם מרכיב משמעותי בלוחמת סייבר.

== סוגים של קוד ייעודי ==

ישנן שתי משפחות של "קוד ייעודי": קוד מקומי וקוד מרוחק.

=== קוד ייעודי מקומי ===
מונח זה מכוון שלמצב בו התוקף תוקף את המחשב שבו הוא כבר נמצא. ה"קוד הייעודי" משמש אותו להעלאת ההרשאות כך שיוכל להפעיל פונקציות "חזקות יותר" ובאמצעותן לממש התקפות "גלישת חוצץ" וכיוצא באלו.

=== קוד ייעודי מרוחק ===
מונח זה מתייחס למצב בו התוקף תוקף מחשב אחר מהמחשב בו הוא משתמש, באמצעות הרשת. קיימות כמה שיטות ליצירת הקשר בין מחשב התוקף למחשב הנתקף ובדרך כלל, התוקף יעדיף שלא לפתוח התקשרות חדשה משום שהתקשרות כזו יכולה להיחסם על ידי מנגנוני חומת אש.

=== הורד ובצע (Download and execute) ===
בשיטה זו, "הקוד הייעודי" מנחה את מכונת היעד להוריד תוכנה מהרשת/ מאתר אינטרנט ולהפעיל אותה. אפשרות נוספת, היא להוריד ספריית תוכנה שלמה מהרשת. היתרון של שיטה זו היא ש"הקוד הייעודי" יכול להיות קטן יחסי.

=== קוד ייעודי רב שלבי ===
כאשר הקוד הייעודי "גדול מידי" מכדי לרוץ באותו Process במחשב היעד, יש גישה ולפיה ניתן להריץ רק חלק ממנו, אחר כך להוריד קטע נוסף, להריץ אותו וחוזר חלילה. גישה זו נקראת, קוד ייעודי רב שלבי, או באנגלית Staged Shellcode

=== ביצה חבויה ===
כאשר התוקף לא יכול לדעת באיזה כתובת זיכרון ב-Process במחשב היעד, הקוד הייעודי יסיים לרוץ. בשיטת "ביצת פסחא", התוקף מכניס קוד קצר נוסף, בכתובת ידועה וקוד זה צריך לדעת למצוא את "הקטע העיקרי".

=== חביתה ===
בדומה ל"ביצה חבויה", אלא שהתוקף משלב לתוך ה-Process מספר "חבילות קוד" שונות והקוד "המחפש", יודע למצוא את אותן חבילות קוד, לחבר אותן לוגית ולהריץ אותן יחד, באותו Process במחשב היעד.

==חקירת קוד ייעודי==
קוד ייעודי אינו קובץ בר-הרצה ובהתאם, יש לבצע טכניקות ייעודיות כדי לפענח מה תכליתו של הקוד.

קטגוריה:פרצות אבטחה
מצר מנטאוואי

מצר מנטאוואי (באינדונזית: Selat Mentawai) הוא מצר ים אינדונזי באוקיינוס ההודי, הממוקם בין האי סומטרה ממזרח לבין איי מנטאוואי ממערב.

רוחבו של המצר נע בין 100 ל-150 ק"מ, אורכו – 430 ק"מ.

העיר העיקרית לחופי מצר מנטאוואי היא בירת מחוז מערב סומטרה, פדאנג (Padang), המונה כמיליון תושבים (נכון ל-2014). 

== ראו גם ==
* רעידת האדמה בסומטרה (2009)

==הערות שוליים==

 

מנטאוואי
מנטאוואי
דוב ים אנטארקטי

דוב ים אנטארקטי (שם מדעי: Arctocephalus gazella) הוא מין של דוב ים החי בימים הדרומיים ובקצה יבשת אנטארקטיקה.

== מאפיינים ==
זהו דוב ים די גדול, אפו רחב וקצר יחסית. פרוותו חומה כהה יחסית אצל הזכרים, אבל הנקבות אפורות והבטן בהירה יותר. הגורים חומים כהים או שחורים, למרות שמדי פעם יש גם גורים "בלונדיניים".
אורכם עד 2 מ' ומשקלם 91-215 ק"ג.
הם חיים לבד אך בעונת הרבייה הזכרים מארגנים להקות רבייה כשכל זכר יכול להחזיק ביותר מתריסר נקבות בעת ובעונה אחת.

המזון המועדף עליהם הוא קריל אנטארקטי והוא נפוץ ביותר באזור המושבות שלהם באי ג'ורג'יה הדרומית. כל דוב ים יכול לאכול יותר מטון קריל בשנה.

הם אינם נמצאים בסכנת הכחדה, אם כי בעבר היה ציד אינטנסיבי שלהם לשם הפרוות.

==ראו גם==
*דוב ים
*אריה ים
*איי ג'ורג'יה הדרומית ואיי סנדוויץ' הדרומיים

==קישורים חיצוניים==

דוב ים אנטארקטי צעיר בג'ורג'יה הדרומית.

== הערות שוליים ==

קטגוריה:טקסונים שתוארו בידי וילהלם פטרס
קטגוריה:אוטריים
קטגוריה:אנטארקטיקה: יונקים
קטגוריה:מגה-פאונה של האוקיינוס הדרומי
קטגוריה:בעלי חיים שתוארו ב-1875
מירי מילמן

מירי מילמן (נולדה ב-3 באוקטובר 1982), היא זמרת מטאל וכותבת ישראלית. ידועה בעיקר כסולנית הלהקות דיסטורטד וסיסטם דיווייד.

== ביוגרפיה ==
נולדה בישראל. החלה לעסוק במוזיקה בגיל צעיר, תחילה בלימודי פסנתר בגיל 5 ובהמשך לימודי גיטרה בגיל 14. בגיל 16 הייתה ממייסדי להקת המטאל הישראלית דיסטורטד, ובה פעלה במשך עשר שנים. הלהקה הוציאה שני אלבומים דרך חברת התקליטים "Candle-Light", והופיעה בישראל ובאירופה.

בשנת 2010 הופיעה ברשימת "הנשים החמות ברוק הכבד" של המגזין האמריקאי "ריבולבר".

בגיל 26 הקימה את הלהקה סיסטם דיווייד יחד עם בעלה לשעבר. הלהקה הוציאה EP ואלבום תחת חברת ההקלטות Metal Blades, והופיעה ברחבי העולם (ארצות הברית, קנדה, אירופה ויפן). 

לאחר פירוק סיסטם דיווייד, עברה מילמן לקריירת סולו, והוציאה סינגל בשם "האור שלך".

== אלבומים ==
<div class="mw-content-ltr">
* Memorial - 2006 - Distorted
* Voices from Within - 2008 - Distorted
* The Collapse - 2009 - System Divide
* The Conscious Sedation - 2010 - System Divide
</div>

== קישורים חיצוניים ==

* 
* 
* 
* 

קטגוריה:זמרות ישראליות
קטגוריה:זמרים ישראלים
קטגוריה:מוזיקאי מטאל
קטגוריה:זמרי מטאל ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
אינדוקציה נתרית

באלגברה קומוטטיבית, אינדוקציה נתרית (Noetherian induction) היא שיטת הוכחת טענות על אלגברות נתריות, שדומה במובן מסוים לאינדוקציה הרגילה.

==הגדרה והסבר==
תהי <math>R</math> אלגברה נתרית. כדי להוכיח עליה טענה מסוימת, ניתן להיעזר באינדוקציה נתרית - ניתן להניח שהטענה לא נכונה עבור אלגברה כלשהי, אבל נכונה לכל אלגברת מנה <math>R/A</math> עבור כל אידיאל <math>0 \neq A \triangleleft R</math>, ואז להמשיך באינדוקציה.

הסבר - יהי <math>L</math> אוסף כל האידיאלים <math>A</math> של <math>R</math> כך ש-<math>R/A</math> דוגמה נגדית לטענה. האוסף אינו ריק, משום שאידיאל האפס שם. <math>R</math> נתרי, ולכן ל-<math>L</math> יש מקסימום, נאמר <math>I_1</math>. בכך למעשה הוכחה הטענה, משום שמתקבלת אלגברה <math>R/I</math> שאינה מקיימת את הטענה, ולכל אידיאל אמיתי שלה <math>0 \neq I_2/I_1 \triangleleft R/I_1</math> המנה מקיימת את הטענה, משום ש-<math>(R/I_1)/(I_2/I_1) \cong R/I_2</math>, ו-<math>I_1 \subsetneq I_2</math>.

==דוגמה==
טענה: אם <math>R</math> נתרי, קיימים אידיאלים ראשוניים <math>P_1,...,P_t \in spec(R)</math> כך ש-<math>P_1 \cdot ... P_t =0</math>.

הוכחה: באינדוקציה נתרית, נניח כי <math>R</math> דוגמה נגדית, אבל <math>R/I</math> איננו דוגמה נגדית לכל <math>0 \neq I \triangleleft R</math>. כעת, <math>R</math> דוגמה נגדית, ולכן איננו תחום שלמות (אחרת ניקח <math>P_1=0</math>). לכן, יש אידיאלים <math>A,B \neq 0</math> עבורם <math>AB=0</math>. לפי ההנחה, <math>R/A,R/B</math> מקיימות את הטענה, ולכן קיימים <math>\overline{P_1},...,\overline{P_u} \in spec(R/A),\overline{P_{u+1}},...,\overline{P_n} \in spec(R/B)</math> כך ש-<math>\overline{P_1} \cdot...\cdot \overline{P_u}=\overline{P_{u+1}} \cdot...\cdot \overline{P_n}=0</math>. נקבל <math>P_1 \cdot...\cdot P_u\subseteq A, P_{u+1} \cdot...\cdot P_n\subseteq B</math>, ולכן <math>P_1 \cdot...\cdot P_n\subseteq AB=0</math> כלומר <math>P_1 \cdot ... \cdot P_n =0</math>, וסיימנו באינדוקציה נתרית.

==יחס בנוי-היטב==
כהכללה למושג לעיל, נציג בנייה כללית יותר מ
אומרים על יחס <math>R</math> על קבוצה <math>X</math> שהוא בנוי-היטב (Well-founded relation) אם לכל תת-קבוצה לא ריקה <math>S</math> קיים <math>a\in S</math> כך שלכל <math>x\in S</math> מתקיים <math>\lnot x\mathcal R y</math>. היחס נקרא בנוי היטב הפוך אם <math>R^{-1}</math> (היחס ההופכי) בנוי-היטב.

בהקשר של יחסים בנויים-היטב, ניתן לדבר על סוג נוסף של אינדוקציה, המהווה מעין גרסה של אינדוקציה טרנספיניטית:

אם <math>(X,R)</math> יחס בנוי-היטב, אז כדי להוכיח טענה על כל איבר <math>x \in X</math> מספיק להוכיח אותה על כל <math>yRx</math>.

אלגברה היא נתרית אם יחס ההכלה על אידיאלים הוא בנוי-היטב הפוך (והיא ארטינית אם היחס הוא בנוי-היטב רגיל).

==ראו גם==
* תנאי שרשרת (מתמטיקה)

קטגוריה:אלגברה
קטגוריה:יחסים מתמטיים
חני פרי

חני פרי (נולדה ב-10 בפברואר 1953) היא דוגמנית ואשת אופנה ישראלית.

== ביוגרפיה ==
פרי נולדה בתל אביב, כחנה פרידמן לזוג הורים שעלו מרומניה, אמה ניהלה בית קפה ברחוב בן-יהודה בעיר. בילדותה התגוררה בבת ים.

בהיותה בת 16 השתתפה ב"צעדת ארבעת הימים" ("צעדת ירושלים") והוכתרה כמלכת הצעדה. שנה אחר כך, ב-1970, זכתה בתחרות "מלכת המים" שארגן המגזין "העולם הזה", ולאחר מכן זכתה במקום השני בתחרות נערת ישראל ובמקום הראשון בתחרות היופי "מלכת הכנרת".

בגיל 18 החלה לדגמן בניו יורק והופיעה במגוון מגזינים ותצוגות אופנה והופיעה בין היתר בקמפיינים של רבלון ואוסקר דה לה רנטה וכונתה TT (הטורנדו מתל אביב) והיא יצאה תקופה עם השחקן ג'ורג' המילטון, וגרה בבית דירות מפואר במנהטן. 

בשנת 1978 השתתפה בסרט הקולנוע "העיניים של לורה מרס", וב-1979 היא הופיעה בסרט "מנהטן".

לאחר שחזרה לישראל בסוף שנות ה-80, ארגנה תצוגות אופנה יחד עם הדוגמנית פינצ'י מור, עסקה בבימוי תצוגות אופנה ובסטיילינג.

בישראל דגמנה בין היתר לחברת גוטקס, רשת ונדום, והייתה פרזנטורית בקמפיין של חברת תנובה.

פריי השתתפה כשופטת אורחת בתוכנית פרויקט מסלול בפרק ספיישל שעסק באופנת שנות השמונים. 

היא מנהלת את מותג האיפור והקוסמטיקה "פרסייס".

==חיים אישיים==
פרי נישאה שלוש פעמים. בגיל 17 וחצי נישאה לאיש העסקים יגאל רוזנברג ונסע לגור איתו בלונדון, אחרי זמן קצר התגרשה ועברה לניו יורק. ב-1979 נישאה לעורך דין אלאן שוורץ, לאחר היכרות של שלוש שבועות.

מבעלה השלישי איש העסקים צביקה סבו, איתו התחתנה בדצמבר 1985, נולדו שלושת ילדיה והיא מתגוררת בצפון תל אביב. בתה דניאלה התמודדה בתוכנית הדוגמניות.

== קישורים חיצוניים ==

*
*
*

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:זוכות מלכת המים
קטגוריה:ישראליות שנולדו ב-1953
קטגוריה:ישראלים שנולדו ב-1953
קטגוריה:תל אביב-יפו: אישים
אנמיה המוליטית

ממוזער
אנמיה המוליטית היא סוג של אנמיה שנוצרת כתוצאה מהמוליזה - מצב בו נהרסים תאי הדם האדומים בכלי הדם או במקום אחר בגוף האדם, וכתוצאה מכך משוחרר המוגלובין אל נוזל הפלזמה. ככלל, מסווגים את האנמיה ההמוליטית לנרכשת או מולדת, ויש לה סיבות אפשריות רבות.

הסימפטומים של אנמיה המוליטית דומים לאלה של צורות אנמיה אחרות (לדוגמה, עייפות וקוצר נשימה). בנוסף, הפירוק של התאים האדומים מוביל לצהבת ומגביר את הסיכון לסיבוכים לטווח הרחוק, כגון אבנים בכיס המרה ויתר לחץ דם ריאתי.

==פתופיזיולוגיה==
באדם רגיל, תא דם אדום חי בין 90 ל-120 ימים, שלאחריהם הוא מפורק בטחול. אצל אדם רגיל, יש תיאום בין מספר התאים שנהרסים כל יום לבין מספר התאים שנוצרים.

במקרים בהם שיעור הרס תאי הדם האדומים גדל, הגוף תחילה מפצה על ידי ייצור של יותר תאים אדומים. אנמיה מתפתחת כששיעור ההרס של תאי דם אדומים עולה על שיעור ייצורם. בילירובין, תוצר הפירוק של המוגלובין, יכול להצטבר בדם ולגרום לצהבת. בנוסף, עודפי הבילירובין מופרשים בשתן וגורמים לצבעו להפוך לחום כהה.

המחסור בתאי הדם האדומים מוביל לירידה בחמצן הזמין, מה שגורם להיפוקסיה. ההיפוקסיה בתורה מגרה הפרשת אריתרופואטין מהכליה. הורמון זה מגרה את מח העצם לפצות על החסר על ידי יצירת אריתרוציטים חדשים ושחרורם לדם. כיוון שמח העצם נמצא במצוקה עקב מחסור בתאי דם אדומים הוא משחרר כמויות גדולות של רטיקולוציטים, תאי דם אדומים צעירים שנמצאים בכמות נמוכה בדם באופן רגיל, מה שגורם לרטיקולוציטוזיס .

המנגנון של הרס האריטרוציטים מגוון, אבל לכל האנמיות ההמוליטיות יש מאפיינים מעבדתיים מסוימים: עליה במספר הרטיקולוציטים, עליה ברמות הבילירובין הלא ישיר וירידה בכמות ההפטוגלובין (חלבון שקשר להמוגלובין) ככל שההמוגלובין משתחרר. אם מח העצם לא יכול לפצות על מצב זה האנמיה תתקדם.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
ארל הולימן

הנרי ארל הולימן (באנגלית: Henry Earl Holliman; נולד ב-11 בספטמבר 1928) הוא שחקן אמריקאי זוכה פרס גלובוס הזהב לשחקן המשנה הטוב ביותר לשנת 1956 על תפקידו בסרט "מוריד הגשם".

==ביוגרפיה==
הולימן נולד בעיירה דלהי שבלואיזיאנה. אביו הביולוגי מת כשישה חודשים לפני שנולד ואמו הלא מתפקדת מסרה אותו לאימוץ. הוא אומץ על ידי הנרי הולימן, כורה פחם ואשתו. אביו המאמץ נפטר כאשר הולימן היה בן 13.

הולימן שיקר לגבי גילו והתגייס לצי ארצות הברית בתקופת מלחמת העולם השנייה, הצבא גילה זאת ושחרר אותו מיידית. כשהתבגר הוא התגייס בשנית, הפעם באופן חוקי לחיל הים האמריקאי.

כשהשתחרר משירותו הצבאי למד משחק בתיאטרון "בית הבובות פסדינה" וסיים בהצטיינות את לימודיו באוניברסיטת קליפורניה בלוס אנג'לס.

==קריירת משחק==
הולימן החל את הקריירה שלו כשחקן בתחילת שנות ה-50 של המאה ה-20, הוא התגלה בשנת 1954 במערבון של אדוארד דמיטריק "רמח שבור" בתפקיד דני אחיו של החוואי מאט דובואה (ספנסר טרייסי). באותה שנה שיחק גם בסרט גשרי טוקו רי בשנת 1956 הוכר הולימן ככוכב עולה בהוליווד לאחר שזכה פרס גלובוס הזהב לשחקן המשנה הטוב ביותר על תפקידו בתור ג'ים קורי אחיה של גיבורת הסרט ליזי קורי (קתרין הפבורן) בדרמה "מוריד הגשם" ובזכות הופעותיו בסרטים "ענק" בתור בוב דייס ו"הפלנטה האסורה".

במהלך הקריירה שלו הופיע הולימן בקומדיות "אל תתקרבו למים" בתפקיד אדם גארט, "ביקור לכוכב הקטן" לצידו של ג'רי לואיס ובמערבונים "דו-קרב באו. קיי. קוראל" בתור השריף צ'ארלי באסט, "הבנים של קטי אלדר" בתור הסוחר הלא יוצלח מאט אלדר ו"רכבת אחרונה מגאן היל".

מחוץ לתחום הקולנוע בלט הולימן בסדרת הדרמה המשטרתית "אשת משטרה" בתפקיד שוטר משטרת לוס אנג'לס סמל ויליאם "ביל" קרוולי.

== פילמוגרפיה ==
* מזרח סומטרה (1953)
* מחנה טנסי (1954)
* גשרי טוקו רי (1954)
* רמח שבור (1954)
* הקומבו הגדול (1955)
* מתתי אלף פעמים (1955)
* הגבהות הבוערות (1956)
* הפלנטה האסורה (1956)
* ענק (1956)
* מוריד הגשם (1956)
* דו-קרב באו. קיי. קוראל (1957)
* אל תתקרבו למים (1957)
* כישוף חם (1958)
* רכבת אחרונה מגאן היל (1959)
* המלכודת (1959)
* ביקור לכוכב הקטן (1960)
*פיקוד משוריין (1961)
* קיץ ועשן (1961)
* הבנים של קטי אלדר (1965)

== טלוויזיה ==
* אשת משטרה (1974–1978)
* איש הלילה (1997–1999) 

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:זוכי פרס גלובוס הזהב: קולנוע: שחקן משנה
קטגוריה:בוגרי אוניברסיטת קליפורניה בלוס אנג'לס
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1928
לוי (שם משפחה)

לוי (Leowy ;Loewi; Levy; Levi) הוא שם משפחה יהודי, השם מייצג את השתייכותם של נושאיו לשבט לוי, ולהיותם לויים. על פי נתוני הלמ"ס, נכון ל-2017, השם לוי הוא השני בשכיחותו בישראל, אחרי משפחת כהן.

==הערות שוליים==

קטגוריה:שמות משפחה עבריים
עופר אדרת

עופר אדרת (נולד ב-6 במרץ 1981) הוא עיתונאי ישראלי, כתב "הארץ" לענייני היסטוריה, כותב את מדור הנקרולוגים "אחרי מות". בעבר כתב אדרת את החידה ההיסטורית השבועית של "מוסף הארץ", "מי היה האיש שהיה".

==ביוגרפיה==
אדרת נולד וגדל בתל אביב. הוא מצאצאי הרב אדר"ת, רבן של הערים פוניבז' ומיר שעלה לארץ ישראל במאה ה-19 והיה הרב האשכנזי הראשי של ירושלים. אביו, עו"ד גיורא אדרת, הוא מבכירי עורכי הדין בתחום עבירות צווארון לבן. סבו מצד אביו, עו"ד יצחק אדרת, היה מראשוני עורכי הדין בארץ. אמו, רבקה אדרת, עובדת במוזיאון בית התפוצות. למד בבית הספר התיכון על-שם ליידי דייוויס, לבגרות מורחבת בהיסטוריה.

בשנת 1999 התגייס לצה"ל ושירת עד לשנת 2002 בחטיבת המחקר של אגף המודיעין. זכה לאות הצטיינות מטעם ראש חטיבת המחקר, תא"ל עמוס גלעד. בשנים 2003–2007 עבד כעורך וכתב באתר "וואלה!". בעל תואר ראשון בהיסטוריה ובפילוסופיה ותואר שני בהיסטוריה מאוניברסיטת תל אביב. בשנת 2007 הצטרף לסגל "הארץ". תחילה כעורך בדסק החדשות, אחר כך עורך במוסף "השבוע". בשנת 2010 שהה בברלין במלגת חילופי העיתונאים ע"ש ארנסט קרמר וטדי קולק. ב-2011 השתתף בתוכנית ההתמחות של הבונדסטג בברלין.

משנת 2012 הוא כתב "הארץ" לענייני היסטוריה, כותב את מדור הנקרולוגים "אחרי מות", וכתב את החידה ההיסטורית השבועית של "מוסף הארץ", "מי היה האיש שהיה", הכוללת רמזים לדמות היסטורית שהפותרים נדרשים לזהותה. מרבה לכתוב בנושאי היסטוריה יהודית, תולדות השואה, והנאציזם.

אדרת חשף בסדרת כתבות ב"הארץ" את פרשת העיזבון האבוד של פרנץ קפקא. היה זה גילוי כי עם מותו של מקס ברוד עבר עיזבונו הספרותי והביוגרפי של קפקא לידידתו של מקס ברוד, שנהגה בו מנהג בעלים, לא התירה גישה אליו ומכרה פריטים ממנו. בעקבות הגילוי הגיע העניין לבית המשפט אשר בתום חמש שנות דיונים פסק כי כתבי קפקא יועברו לספרייה הלאומית.

בשנת 2011 היה עורך התוכן של הסרט "הסיפור האחרון של קפקא". כותב גם ב"יקינתון", כתב העת של ארגון יוצאי מרכז אירופה בישראל.

בשנת 2023 ראה אור ספרו "7 אגדות שלנו",<ref></ref> שעוסק בשבעה פרקי לחימה בהיסטוריה הציונית, בהם הקרב על תל חי, מרד גטו ורשה, שיירת הל"ה והקרב על ניצנים.

==חיים אישיים==
נשוי לקרולינה פשברוצקה-אדרת, עיתונאית פולנייה ילידת קרקוב. לבני הזוג בן משותף.

==קישורים חיצוניים==

* 

* 
* דוד גליק, [http://www.goethe.de/ins/il/lp/kul/mag/ueb/he9967707.htm עופר אדרת: "ייקה של כבוד" בעיתון הארץ], באתר של מכון גתה, אוקטובר 2012
* [http://103fm.maariv.co.il/programs/Media.aspx?ZrqvnVq=FJFHDG&c41t4nzVQ=FG 'יקה של כבוד' - עופר אדרת מסביר כיצד זכה לכינוי הזה], באתר 103fm

==הערות שוליים==

קטגוריה:סגל הארץ
קטגוריה:משפחת רבינוביץ'-תאומים
קטגוריה:חיילי אגף המודיעין
קטגוריה:בוגרי תיכון ליידי דייוויס (תל אביב)
קטגוריה:בוגרי אוניברסיטת תל אביב
קטגוריה:ישראלים שנולדו ב-1981
TripAdvisor

טריפאדווייזור (באנגלית: Tripadvisor) הוא פורטל אינטרנט אמריקני המפרסם מידע וביקורות אודות יעדים ועסקים שונים ברחבי העולם אשר מסייעים למשתמשי האתר לתכנן טוב יותר את חופשותיהם. האתר כולל גם מערכת פורומים אינטראקטיביים. ממשק האתר פועל גם בשפה העברית.

האתר נוצר במקור על ידי סטיבן קאופר בשנת 2000. מטה החברה נמצא בניוטון, מסצ'וסטס. החברה נסחרת בנאסד"ק.

== תיאור ==
שירותי האתר ניתנים בחינם למשתמשים אשר מספקים את מרבית התכנים באתר. רווחי האתר מגיעים מהצגת פרסומות בדפי האתר.

בנוסף למהדורה האמריקנית של האתר ישנם גם מספר רב של מהדורות מקומיות לאתר עבור המדינות בריטניה, צרפת, אירלנד, גרמניה, איטליה, ספרד, הודו, יפן, פורטוגל, ברזיל, שוודיה, הולנד, קנדה, דנמרק, טורקיה, מקסיקו, אוסטריה, נורווגיה, פולין, אוסטרליה, סינגפור, תאילנד, רוסיה, יוון, ישראל, אינדונזיה, וסין.

נכון לנובמבר 2018 באתר היו מעל ל-315 מיליון חברים ומעל ל-500 מיליון ביקורות וחוות דעת אודות בתי מלון, מסעדות, אטרקציות ובתי עסק הקשורים לתחום התיירות. 

== ביקורת והליכים משפטיים ==
טריפאדווייזור מאפשר למעשה כתיבת ביקורת על שירותים ועסקים גם כאשר אין הוכחה לכך שכותב הביקורת השתמש באותם שירותים. עקב כך, הוגשו נגד אתר זה כמה תביעות משפטיות על ידי מלונאים, אשר דרשו להסיר מהאתר ביקורות שלטענתם לא היו אורחי המלון. המועצה הבריטית לסטנדרטים בפרסום (ASA) קבעה בשנת 2012 שהטענה של טריפאדווייזור שהביקורות באתר הן אמיתיות מהווה הטעיה. ובשנת 2014 הרגולטור באיטליה אף קנס את טריפאדווייזור בסכום של 610,000$ בטענה שהאתר אינו פועל בצורה מספקת למנוע ביקורות מזויפות.

== קישורים חיצוניים ==

*

== הערות שוליים ==

קטגוריה:אתרי אינטרנט שהושקו ב-2000
קטגוריה:תיירות
טאקאהה

טאקאהה (שם מדעי: Porphyrio hochstetteri; באנגלית: Takahē, Notornis, or South Island Takahē) הוא מין עוף חסר יכולת תעופה שנמצא באופן ייחודי בניו זילנד, ומשתייך למשפחת העופות הרליתיים, בסדרת עגוראים. הטאקאהה נחשב מין שנכחד, לאחר שארבעת הפרטים האחרונים שלו תועדו ב-1898, אולם לאחר חיפוש שתוכנן בקפידה התגלה מחדש על ידי ג'פרי אורבל ליד אגם טה אנאו בשנת 1948.

== מיון ==
מין הקרוב לטאקאהה, בשם טקאהה האי הצפוני (P. mantelli) או mōho במאורית, נכחד, וידוע רק משרידים של שלדים. שני המינים נחשבו תת-מינים של mantelli, ונחשבו באופן מסורתי חלק מהgenus Notornis. שני המינים הם חסרי יכולת תעופה.

== תיאור חיצוני ==
הטאקאהה הוא המין הגדול ביותר במשפחת הרליתיים. אורכו הממוצע הוא כ-63 ס"מ, ומשקלו הממוצע 2.7 ק"ג בזכרים, ו-2.3 ק"ג בנקבות, כאשר טווח המשקלים נע בין 1.8 ל-4.2 ק"ג. הגובה הממוצע של טאקאהה הוא כ-50 ס"מ. זהו עוף מוצק ונמוך, עם כנפיים מוקטנות, רגליים חזקות וגוף מסיבי. לטאקאהה הבוגר צבע סגול-כחלחל, כשכנפיו וגבו בצבע ירוק. מגן הפנים הקדמי (frontal shield) הוא אדום, והרגליים ורודות. הזכרים והנקבות דומים, כשהנקבות מעט קטנות יותר. לפרטים צעירים נוצות שנוטות להיות בגוון חום בהיר. הטאקאהה קולני מאוד, וקולו דומה לזה של הווקה, אך בדרך כלל עמוק יותר ומהדהד.

== גלריה ==
<gallery>
Takahe3.jpg
Takahe.jpg
TakaheMaunga.jpg
Porphyrio hochstetteri -Tiritiri Matangi Island-8b-3c.jpg
</gallery>

== ראו גם ==
* החי של ניו זילנד

== קישורים חיצוניים ==

* 
* [https://web.archive.org/web/20131203001449/http://www.doc.govt.nz/conservation/native-animals/birds/birds-a-z/takahe/ טאקאהה], באתר מחלקת השימור של ניו זילנד

== הערות שוליים ==

קטגוריה:בעלי חיים שתוארו ב-1883
קטגוריה:טקסונים שתוארו בידי אדולף ברנהארד מאייר
קטגוריה:רליתיים
קטגוריה:עופות חסרי יכולת תעופה
קטגוריה:ניו זילנד: עופות אנדמיים
סרג'ו מטרלה

סרג'ו מטרלה (באיטלקית: Sergio Mattarella; נולד ב-23 ביולי 1941) הוא נשיא איטליה ה-12 והנוכחי, המכהן בתפקיד מאז 3 בפברואר 2015. מטרלה הוא הסיציליאני הראשון שמחזיק בתפקיד. הוא היה חבר בפרלמנט של איטליה מ-1983 ועד 1988, כיהן כשר החינוך בין 1989 ל-1990 וכשר ההגנה מ-1999 ועד 2001. מ-2011 עד 2015 כיהן כשופט בבית המשפט החוקתי של איטליה.

== ביוגרפיה ==
נולד בפלרמו בשנת 1941. אביו היה אנטי-פשיסטי, שהקים יחד עם אלצ'ידה דה גספרי את המפלגה הדמוקרטית-נוצרית, אשר הייתה דומיננטית במפה הפוליטית למשך 50 שנה. גם אחיו של מטרלה עסק בפוליטיקה, ואף היה נשיא סיציליה משנת 1978 ועד הירצחו על ידי המאפיה הסיציליאנית בשנת 1980. בנעוריו, מטרלה היה פעיל בעמותות קתוליות.

בשנת 1964 סיים לימודי משפטים באוניברסיטת ספיאנצה שברומא.

החל את הקריירה הפוליטית שלו בשנת 1983 כאשר נבחר לבית הנבחרים של איטליה מטעם המפלגה הדמוקרטית-נוצרית. כשנה לאחר מכן הוא נבחר למזכיר המפלגה. בשנת 1989 מונה לשר החינוך בממשלתו השישית של ג'וליו אנדראוטי. החזיק בתפקיד זה עד לנפילת הממשלה בשנה שלאחר מכן.

בשנת 1994 התפרקה המפלגה לאחר שערוריות השחיתות הרבות אשר התגלו אצל רבים מבכירי המפלגה. מטרלה היו ממקימי "מפלגת העם האיטלקי". בשנת 1996 כיהן מטרלה כנשיא הסיעה בפרלמנט. בשנת 1999 מונה לסגן ראש הממשלה וכשר ההגנה. בזמן כהונתו תמך במבצע כוח מאוחד כנגד נשיא יוגוסלביה סלובודן מילושביץ'.

בשנת 2007 היה ממקימי המפלגה הדמוקרטית.

ב-5 באוקטובר 2011 נבחר על ידי הפרלמנט האיטלקי עם 572 קולות לשופט בבית המשפט החוקתי. הוא הושבע ב-11 באוקטובר 2011. הוא שירת בתפקיד זה עד כניסתו לתפקיד הנשיא.

ב-31 בינואר 2015 נבחר לנשיא על ידי הפרלמנט. הוא החליף את ג'ורג'ו נפוליטנו, שכיהן במשך 9 שנים.

ב-29 בינואר 2022 נבחר לכהונה שנייה. זאת, לאחר שבוע של הצבעות שבהן אף מועמד לא השיג את הרוב הדרוש של 505 מחוקקים. מטרלה הסכים להיבחר מחדש מחשש לפגיעה ביציבותה הפוליטית של איטליה.

מטרלה הוא אלמן ויש לו שלושה ילדים.

==קישורים חיצוניים==

* 

==הערות שוליים==

קטגוריה:פוליטיקאים איטלקים
קטגוריה:נשיאי איטליה
קטגוריה:שרי החינוך של איטליה
קטגוריה:שרי ההגנה של איטליה
קטגוריה:חברי בית הנבחרים של איטליה
קטגוריה:בוגרי ספיינצה – אוניברסיטת רומא
קטגוריה:אבירי מסדר העיט הלבן
קטגוריה:מקבלי אות לגיון הכבוד
קטגוריה:איטלקים שנולדו ב-1941
מגלן לוחש

מגלן לוחש (שם מדעי: Phimosus infuscatus) הוא מין יחיד בסוג מתת-משפחת המגלנים. מצוי בדרום אמריקה באזורים ממזרח להרי האנדים. תחום תפוצתו מתפרש על פני המדינות ארגנטינה, בוליביה, ברזיל, קולומביה, אקוודור, גיאנה, פרגוואי, סורינאם, אורוגוואי וונצואלה. בתי הגידול המועדפים עליו הם ביצות של מים מתוקים. המגלן משמיע קולות הדומים ללחישה באתרי השינה והקינון שלו, ומכאן שמו. 
== מאפיינים ==
כל גופו של המגלן הלוחש שחור, מקורו צהוב בהיר. סביב עיניו יש אזור חשוף בצבע אדום. הוא דומה מעט למגלן חד-זנב, למרות שהוא הרבה יותר קטן ממנו ויש לו זנב קצר יותר. אורכו כ-46 עד 55 ס"מ. הנקבה והזכר דומים. 

המגלנים מתקבצים ללהקות שעשויות לכלול מאות פרטים, והם חוזרים לאתרי השינה שלהם (בדרך כלל על עצים) בכל ערב בלהקות בצורת קו ישר או V. אתרי האכילה המועדפים עליו הם בדרך כלל כרי דשא רטובים ואזורים בוציים, והוא ניזון בעזרת חיטוט עם מקורו הארוך והמעוקל. המגלן כמעט לעולם לא ניזון ליד עופות אחרים.

תזונתו של המגלן כוללת תולעים, רכיכות, סרטנים, חרקים גדולים, חלזונות ולעיתים גם זרעים ועלים. 

המגלנים מקננים במושבות הכוללות 5 עד 70 פרטים, ומקימים את קינם מענפים על שיחים ועצים. הנקבה מטילה 3-4 ביצים, ודוגרת עליהן במשך 21-23 ימים. הגוזלים פורחים מהקן לאחר 27 עד 30 ימים.

== קישורים חיצוניים ==

* [http://neotropical.birds.cornell.edu/portal/species/overview?p_p_spp=116636 מגלן לוחש], אתר אוניברסיטת קורנל לעופות נאוטרופיים

== הערות שוליים ==

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:כפניים
קטגוריה:עופות יחידים בסוגם
קטגוריה:אקוודור: עופות
קטגוריה:ברזיל: עופות
קטגוריה:קולומביה: עופות
קטגוריה:בעלי חיים בפנטנל
גל גפן

גל גפן היא רשת של תשעה מקומונים שבועיים שמופצים בחינם במישור החוף הדרומי ובשפלה. ראשיתה במקומון שהחל לצאת לאור בשנת 1974 בראשון לציון. העיתון נקרא על שם צמד מייסדותיו מירה גל ואילנה ויינבוים (גפן). גל יזמה את הוצאת המקומון לאחר שעברה לגור בראשון לציון וביקשה לפרסם מודעה בעיתון מקומי, אך גילתה שזה אינו קיים. המקומונים ברשת כוללים ידיעות חדשותיות בנושאים מקומיים לצד פרסומות של עסקים ולוחות מודעות שונים. הפצתם של המקומונים נעשית בדיוור ישיר לתיבות הדואר, וחלק מגיליונות המקומון זמינים גם באינטרנט.

תחילה עמדה תפוצתו של המקומון על כ-5,000 עותקים והוא נפרש על פני 16 עמודים בלבד. ב-1990 החלה הפצתו של מקומון נוסף תחת אותו שם בבקעת אונו, ולאורך שנות ה-90 התרחבה תפוצת הרשת גם לאזור רחובות ונס ציונה (1994), מודיעין (1998), חולון, אזור ובת ים (1999). ב-2008 החל לצאת לאור המקומון גם באזור רמלה, לוד ובאר יעקב, וב-2011 באזור יבנה ואשדוד. באמצע שנות ה-90 אורכם הממוצע של המקומונים עמד על כ-60 עמודים ותפוצתם הכוללת עמדה על כ-140 אלף עותקים. נכון ל-2015, על פי נתוני הרשת עומדת תפוצתם הכוללת של המקומונים על 327 אלף עותקים בשבוע.

בשנת 2014 נקרא אחד מרחובות ראשון לציון על שמה של מייסדת העיתון מירה גל.

==קישורים חיצוניים==
* 

==הערות שוליים==

קטגוריה:מקומונים
קטגוריה:ראשון לציון: תקשורת
יום ההוקרה לפצועי מערכות ישראל

סמליל יום ההוקרה
יום ההוקרה לפצועי מערכות ישראל ופעולות האיבה, הוא יום ציון ממלכתי המצוין מדי שנה בי"ז בכסלו, החל משנת 2014, ונועד להוקרת פועלם של פצועי מערכות ישראל ופעולות האיבה.

== ייסוד יום ההוקרה==
היוזמה החלה כפעילות מקומית של תנועת בני עקיבא מחוז דרום. רכז המחוז, אליעד אברקי החל זאת כפיילוט בערי הדרום בהובלת באר שבע ובמקביל נעשו ניסיונות לקבל לכך הכרה ממלכתית. ביולי 2014 אישרה ממשלת ישראל הצעת החלטה אותה יזם מנכ"ל משרד ראש הממשלה, הראל לוקר בשיתוף עם ארגון נכי צה"ל. ההחלטה קובעת כי בישראל יתקיים יום הוקרה שנתי לפצועים במלחמות ישראל ובפעולות האיבה. התאריך שנקבע, י"ז בכסלו, הוא התאריך העברי של כ"ט בנובמבר 1947, יום החלטת עצרת האומות המאוחדות על סיום המנדט הבריטי והקמת מדינה יהודית בארץ ישראל.

==פעילות במהלך היום==
על פי החלטת הממשלה ביום ההוקרה יתקיימו שני אירועים ממלכתיים – אירוע הוקרה במעמד נשיא המדינה וציון יום ההוקרה בכנסת.

מערכת החינוך ותנועות הנוער עורכות פעילויות חינוך והסברה בנושא, לרבות מפגשי תלמידים עם פצועי מערכות ישראל ופעולות האיבה. רשויות מקומיות מקיימות אירועים ופעילויות הוקרה, לרבות אירועים בהשתתפות פצועי צה"ל.

== אישור טקס ממלכתי לנכי צה"ל ונפגעי פעולות האיבה ==
בשנת 2021 שר הביטחון בני גנץ, ושר התרבות והספורט חילי טרופר, העלו לאישור הממשלה החלטה לקיים טקס אזכרה ממלכתי מרכזי לציון יום ההוקרה לפצועי מערכות ישראל ונפגעי פעולות האיבה, זאת בכדי להעניק את הכבוד הראוי ולהכיר תודה על ההקרבה האישית שלהם למדינת ישראל.

הממשלה, והוועדה לטקסים ולסמלים אישרו את הצעת שר הביטחון ושר התרבות והספורט לקיים טקס ממלכתי לנכי צה"ל ונפגעי פעולות האיבה בהובלת משרד הביטחון וכן אושרה בממשלה לפי סעיף 19ב.

== ראו גם ==
* יום הזיכרון לחללי מערכות ישראל

== קישורים חיצוניים ==

* [http://honorday.co.il אתר – יום ההוקרה]
*[https://web.archive.org/web/20160307145410/http://www.honorday.co.il/about/government_decision.pdf הממשלה אישרה: יום הוקרה שנתי לפצועי מערכות ישראל ופעולות האיבה], הודעה לעיתונות ממשרד ראש הממשלה, 6 ביולי 2014
* 
*[https://www.youtube.com/watch?v=iRmUxRLU3TA יום ההוקרה הראשון לפצועי מערכות ישראל ונפגעי פעולות האיבה], עשהאל לובוצקי בתוכנית הפטריוטים
* 
* 

== הערות שוליים ==

*
קטגוריה:ישראל: מועדים לאומיים
קטגוריה:נפגעי פעולות איבה
מי היה האיש שהיה

"מי היה האיש שהיה" הייתה חידה לחובבי היסטוריה שהתפרסמה מדי שבוע, בשנים 1971–2017, במדור השעשועונים של מוסף "הארץ".

החידה, בצורת כתב חידה, כללה ביוגרפיה קטנה ללא ציון שמות אנשים ומקומות אלא ברמז, שבה תומצתה לכדי שליש טור בעיתון דמותו של אדם נודע בהיסטוריה העתיקה והחדשה או יוצר בתחום התרבות. על הקוראים לזהות מי האיש. דוגמה לתחילתה של אחת החידות:
:ההיסטוריון הדגול אשר כתב את הביוגרפיה שלו, אומר כי אביו - שעל שמו נקרא - היה "אחד מטובי העיר", ונחשב ליצרן נשק, שכן הייתה לו סדנה גדולה ועובדים רבים. על אמו מסופר שהייתה נוכרייה, אבל ההיסטוריון מציין כי "אין בי לומר אם אלו הם דברי אמת או שמא אינם אלא דברי שקר ודיבה רעה".

פתרון החידה התפרסם שבוע לאחר מכן. המדור זכה לפופולריות. 

פרסום החידה השבועית החל ב-15 באפריל 1971, בחידה שתיארה את דמותו של ראספוטין. את החידה כתב, מיום היווסד המדור, מיכאל אוהד. עם פטירתו המשיך אבי כצמן בכתיבת החידה, אחריו עסק בכך אורי דרומי, ובשנים 2012–2017 עסק בכך עופר אדרת. 

בשנת 2002 יצא לאור בהוצאת כתר הספר "מי היה האיש שהיה?" שבו לקט של 100 חידות מאת אבי כצמן.

==קישורים חיצוניים==
דוגמאות לחידה:
* 
* 

==הערות שוליים==

קטגוריה:חידות
קטגוריה:הארץ
מירמקיאפילה ניליאנגי

מירמקיאפילה ניליאנגי (שם מדעי: Myrmekiaphila neilyoungi) הוא מין של עכביש מהסוג מירמקיאפילה ממשפחת אוקטניזיים שרובם שוכנים במחילות שלהן דלת ציד נפתחת. העכביש תואר לראשונה בשנת 2007 על ידי פרופסור ג'ייסון בונד מאוניברסיטת מזרח קרוליינה ופרופסור נורמן י' פלטניק, אוצר המוזיאון האמריקאי לתולדות הטבע בניו יורק. העכביש קרוי על שמו של הזמר והמוזיקאי הקנדי, ניל יאנג.

בונד ופלטניק תיארו זכר (הולוטייפ ) ונקבה (פאראטייפ ), שנאספו ממחוז ג'פרסון באלבמה ב-1998. פרטים מהמין נאספו תדיר כבר משנת 1940, אך רק בשנת 2007 הוכר המין והשניים כתבו מאמר המתאר את המין כמין נפרד יחד עם מספר מינים נוספים.

העכביש נפוץ מאוד בכל אלבמה, וכן בנקודה מסוימת בצפון מערב פלורידה.

בונד קיבל מענקים בסך של 750,000 דולר מהקרן הלאומית למדע בשנים 2005 ו-2006 במטרה לסווג עכבישי מלכודת ולתרום בכך לפרויקט עץ החיים.

ההחלטה של בונד לקרוא לעכביש על שם הזמר האהוב עליו, ניל יאנג, נבעה מהערכתו לפעילותו של יאנג למען שלום וצדק.

== קישורים חיצוניים ==

* [http://hdl.handle.net/2246/5892 מאמר מקוצר]
* [http://www.livescience.com/animals/080509-neil-young.html Live Science]
* [http://www.sciencedaily.com/releases/2008/05/080508181914.htm Science Daily]
*

==הערות שוליים==

קטגוריה:בעלי חיים שתוארו ב-2007
קטגוריה:טקסונים שתוארו בידי ג'ייסון בונד
קטגוריה:בעלי חיים הקרויים על שם מפורסמים
קטגוריה:אוקטניזיים
טיסה 235 של טרנס-אסיה איירווייז

פעולות חילוץ גוף המטוס ממימי הג'ילונג
טיסה 235 של טרנס-אסיה איירווייז (GE235/TNA235), הייתה טיסה פנימית בטאיוואן של טרנס-אסיה איירווייז, שיצאה ב-4 בפברואר 2015, במטוס מדגם ATR 72, מנמל התעופה סונגשאן בבירה טאיפיי בדרכה לשדה התעופה של ג'ינמן . במטוס היו 58 נוסעים ואנשי צוות, 31 מהם אזרחי סין ו-27 אזרחי טאיוואן. הטיסה התרסקה לתוך נהר הג'ילונג בטאיפיי, כ-5.4 ק"מ ממזרח לנמל התעופה. רק 15 מנוסעי המטוס שרדו את ההתרסקות ונמשו ממי הנהר. בנוסף נפצעו שני נוסעי מונית שבה פגע המטוס בטרם התרסק. הייתה זו תאונת המטוס השנייה של מטוס ATR בבעלות "טרנס-אסיה איירווייז" בטווח זמן קצר, לאחר שביולי 2014 התרסק מטוס דומה בטיסה 222 של החברה.

==המטוס והתאונה==
המטוס היה חדש למדי: הוא ביצע את טיסת הבכורה שלו ב-28 במרץ 2014, וב-15 באפריל 2014 נמסר לידיה של טרנס-אסיה איירווייז, כלומר שבעת התאונה המטוס היה בן 313 ימים בלבד. הוא המריא מנמל התעופה של טאיפיי בשעה 10:53. כשתי דקות לאחר ההמראה, כשהמטוס הגיע לגובה של 1,050 רגל (כ-340 מטר), דיווחו הטייסים על מנוע מטוס שעולה באש, והקשר עם המטוס אבד. התאונה צולמה על ידי לפחות שלוש מצלמות וידאו שפעלו בכלי רכב שנסעו לאורך הכביש המהיר, ותיעדו אותה ממרחקים שונים. המטוס החל לאבד גובה ונטה באופן חריף שמאלה, כנפו השמאלית פגעה במונית שנסעה על כביש מהיר מוגבה, הנמתח לאורך נהר ג'ילונג, ולאחר מכן פגעו הכנף וזנב המטוס בכביש המהיר עצמו. המטוס התרסק לתוך הנהר ושקע בו באופן חלקי. כוחות החילוץ, שנעזרו בסירות גומי, סיימו את מלאכתם לקראת שעות הערב, והצליחו לאתר 15 ניצולים בדרגות פציעה שונות. לאחר שעה 20:00 נמשו חלקי גוף המטוס מן המים.

על סמך נתוני הקופסה השחורה קבעו החוקרים כי המנוע הימני כשל, והמנוע השמאלי כובה ביוזמת הטייס מסיבה בלתי ברורה, כשהצוות ניסה לשווא לחדש את פעילותו. לאחר חילוץ גוף המטוס, נמצאו גופות הטייס וטייס המשנה בתא הטייס, כשידו של הטייס אוחזת במוט הניווט של המטוס, עדות לניסיונות התמרון האחרונים עם גילוי התקלה.

== קישורים חיצוניים ==

* 
* 
* 

==הערות שוליים==

טרנס-אסיה איירווייז, 0235
טרנס-אסיה איירווייז, 0235
טרנס-אסיה איירווייז, 0235
טרנס-אסיה איירווייז, 0235
קטגוריה:טאיוואן: תעופה
טרנס-אסיה איירווייז, 0235
טרנס-אסיה איירווייז, 0235
גיבנניים

גיבנניים (שם מדעי: Uloboridae) היא משפחת עכבישים לא ארסיים. לעכבישים אלה חסרה בלוטת הארס, אותה איבדו בשלב אבולוציוני מאוחר. במקום זאת הם מרסקים את טרפם בעזרת יותר מ-140 מטרים של קור.

כל המינים במשפחה מייצרים קור צמרירי ומשונן. הם אינם מצפים את הקורים בדבק, והסיבים הדקים על הקורים שלהם מסייעים בלכידת הטרף. רשתותיהם של עכבישים אלה מעוטרות לעיתים קרובות בדוגמאות זיג-זג.

==תפוצה==
משפחה זו נפוצה כמעט בכל העולם.
רק שני מינים ידועים בצפון אירופה: Uloborus walckenaerius ו-Hyptiotes paradoxus. המין Uloborus glomosus קיים בחלקה הצפוני של אמריקה הצפונית.

==סוגים==
* Ariston <small>פיקארד-קיימברידג', 1896</small> (מרכז אמריקה)
* Astavakra <small>לטינן, 1967</small> (פיליפינים)
* Conifaber <small>אופל, 1982</small> (דרום אמריקה)
* Daramulunia <small>לטינן, 1967</small> (סמואה, פיג'י, ההברידים החדשים)
* Hyptiotes <small>ואלקניר, 1837</small> (פליארקטי)
* Lubinella <small>אופל, 1984</small> (גינאה החדשה)
* Miagrammopes <small>פיקארד-קיימברידג', 1870</small> (אמריקה, אוסטרליה)
* Octonoba <small>אופל, 1979</small> (רוסיה, מרכז אסיה עד יפן)
* Orinomana <small>סטראנד, 1934</small> (דרום אמריקה)
* Philoponella <small>מלו-לייטאו, 1917</small> (אפריקה, אמריקה, אסיה, אוסטרליה)
* Polenecia <small>לטינן, 1967</small> (מהים התיכון עד אזרבייג'ן)
* Purumitra <small>לטינן, 1967</small> (אוסטרליה, פיליפינים)
* Siratoba <small>אופל, 1979</small> (ארצות הברית, מקסיקו)
* Sybota <small>סימון, 1892</small> (דרום אמריקה)
* Tangaroa <small>לטינן, 1967</small> (אוקיאניה)
* Uloborus <small>להטרייל, 1806</small> (כלל עולמי)
* Waitkera <small>אופל, 1979 </small>(ניו זילנד)
* Zosis <small>ואלקניר, 1842</small> (פאן טרופי)

==קישורים חיצוניים==

* [http://research.amnh.org/entomology/spiders/catalog/ קטלוג עכבישי העולם]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1869
קטגוריה:טקסונים שתוארו בידי טמרלן טורל
קטגוריה:ארנומורפיה
M75

M75 (מ-Messier 75, נקרא גם NGC 6864) הוא צביר כדורי בקבוצת הכוכבים קשת הנמצא במרחק של כ-67,500 שנות אור ממערכת השמש. זהו הצביר השני הכי רחוק (אחרי M54) שבקטלוג מסיה והשני הכי עמום (אחרי M72) שבו.

== היסטוריה ==
הצביר התגלה על ידי האסטרונום הצרפתי פייר מאשן, עוזרו של שארל מסיה, בלילה בין ה-27 וה-28 באוגוסט 1780 ומסיה עצמו צפה בו ב-18 באוקטובר באותה שנה וצרף אותו לקטלוג מסיה, שם תואר כערפילית עמומה ללא כוכבים בין הקשת והראש של הגדי. בשנת 1784 צפה האסטרונום ויליאם הרשל ב-M75 וזיהה שזהו צביר כוכבים וציין שהצליח להבחין בכמה מהם ושהצביר נראה כמו מיניאטורה של M3. ג'ון הרשל צפה בצביר בשנת 1830 וציין שהבהירות של הצביר משתנה בחדות בין המרכז לשוליים ושלא ניתן להפריד את הכוכבים של הצביר זה מזה.

בהירות נראיתו של הצביר היא מדרגה 8.5 וגודלו הזוויתי כ-6.8 דקות קשת, כך שהוא עמום וקטן למדי וקשה להבחין בו בלי טלסקופ. על מנת לצפות בכוכבי הצביר, שהבהירים שבהם הם מדרגת בהירות 14, יש צורך בטלסקופ מקצועי וגם אז קשה להפריד אותם בשל הצפיפות הגבוהה שלהם. קשה לאתר את M75 בשל עמימותו ובשל העובדה שאין כוכבים בולטים בסמוך אליו. הוא נמצא כ-5 מעלות מצפון-צפון-מזרח לכוכב ω (אומגה) בקשת וכ-4.15 מעלות מדרום-מערב לכוכב σ (סיגמא) בגדי.

== מאפייני הצביר ==
אף על פי ש-M75 הוא אחד הצבירים העמומים והקטנים בקטלוג מסיה, הוא למעשה גדול ובהיר ורק בשל המרחק הגדול אליו, כ-67,500 שנות אור, הוא נראה כל כך חיוור. מסתו מוערכת בכ-500,000 מסות שמש, קוטרו כ-130 שנות אור והוא מאיר בעוצמה של פי 180,000 מהשמש. צפיפותו גבוהה במיוחד, חצי ממסתו מרוכזת ברדיוס של כ-9 שנות אור בלבד כך שהוא מסווג כצביר מסוג I - הסוג הדחוס ביותר. 50 כוכבים משתנים התגלו עד היום ב-M75, מהם 38 משתני RR בנבל. הספקטרום של אורו מתאים לקרינת כוכב מסוג ספקטרלי F9. ממדידת ההסחה לאדום של אורו נראה שהוא נע במהירות של כ-190 קילומטר בשנייה בכיוון מערכת השמש.

== קישורים חיצוניים ==

* [http://messier.seds.org/m/m075.html M75] בקטלוג מסיה באתר SEDS.
* 

== הערות שוליים ==

75
75
קטגוריה:קבוצת הכוכבים קשת